কবীর চৌধুরী: হ্যাঁ, অনেক কথাই মনে আছে। আমরা ঢাকায় বসবাস শুরু করি ১৯৩৬-এর দিকে। তার আগে ছোটবেলা কেটেছে কয়েকটি জায়গায়: পিরোজপুরে, মানিকগঞ্জ ইত্যাদি জায়গায়। পিরোজপুরে আমি প্রথম স্কুলে ভর্তি হই। তার আগে পর্যন্ত আমার পড়াশুনা বাসায় বাবার কাছে। স্কুলে ষষ্ঠ শ্রেণীতে ভর্তি হই। পিরোজপুরের কথা মনে আছে। আমরা বেশ বড় পরিবারের সদস্য ছিলাম। ভাই বোনদের নিয়ে অনেক গল্প করতাম। মুনীরের অনেক স্মৃতি খুব উজ্জ্বল হয়ে আমার মনে গাঁথা আছে।